Lehen irakurgaia

Apostoluen Egintzetarik 12, 1-11.Aldi hartan, Herodes-Agrippa erregeaElizako batzuren pertsegitzen hasi zen.Jakobe, Joaniren anaia, ezpataz hilarazi zuen.Hori Judueri laket zitzaiotela ikusirik, Petri ere preso hartu zuen.Bazko astea zen.Arrastatu eta presondegian sarrarazi zuen, bada,eta launa soldaduko lau talderi zaintzera eman,Bazko ondoan herriaren aitzinean jujatu nahi baitzuen.Petri presondegian zaintzen zutela,Eliza Jainkoari otoitzean ari zitzaion kartsuki haren alde.Herodesek auzitegirat atera behar zuen aitzineko gauean,Petri lo zagon bi soldadoen artean, bi katez loturik,eta, ate aitzinean, goardiak kartzela zaintzen.Bat-batean, Jaunaren Aingerua agertueta gela guzia argiz bete zen.Aingeruak Petri sahetsean hunkitu zuen eta iratzarri, eta erran zion :“ Jeiki laster ! ”Kateak ekuetarik erori zitzaizkion.Orduan Aingeruak erran zion :“ Lot gerrikoa eta oinetakoak ! ”Petrik hala egin zuen, eta Aingeruak aitzina :“ Jantz soingainekoa eta jarraik neri.”Petri haren ondotik atera zen,bainan ez zakien Aingeruaren bitartez gertatzen zitzaiona egia zela :ikuspen bat zela uste zuen.Lehen eta bigarren zaintzale-taldearen ondotik iragan etahirirat zeraman burdinezko ateraino heldu ziren.Atea berez zabaldu eta kanporat atera ziren.Karrika batean zoatzilarik,bat-batean Aingeruak Petri bakarrik utzi zuen.Petri bere baitaratu zen, orduan, eta erran zuen :“ Orai badakit egia dela : Jaunak bere Aingerua igorri dautHerodesen eskuetarik eta judu-herriak nahi zuenetik libratzera.”

Jaunak errana.
         Eskerrak zuri Jauna.



